Red Bull Lentopäivä

Red Bull Lentopäivä () on Red Bullin kehittämä tapahtuma, jossa kilpailijat yrittävät lentää itserakennetuilla laitteilla. Lentomatkan lisäksi arvostelussa otetaan huomioon itse lentolaitteen ulkonäkö ja tekniikka sekä joukkueen lavashow. Ensimmäinen Red Bull -lentopäivä järjestettiin Itävallan Wienissä vuonna 1991. Sittemmin tapahtuma on levinnyt ympäri maailmaa jo yli 70 kaupunkiin. Parhaimmillaan tapahtumaa on seurannut paikan päällä jopa 250 000 katsojaa.

Suomen ensimmäinen Red Bull Lentopäivä järjestettiin Helsingin Hakaniemessä 24. elokuuta 2008. Sen voitti Team Hazard, johon kuuluivat Toni Röyhy, Jarkko Salmi, Ari Vilamaa sekä Petteri Salo. Voittajajoukkue teki päivän pisimmän lennon, jolle kertyi mittaa 16,2 metriä. Vuoden 2008 tapahtumaan haki 212 joukkuetta, joista 40 valittiin kilpailuun.

Vuonna 2022 Red Bull Lentopäivä järjestettiin Helsingin Tokoinrannassa 20. elokuuta, ja sitä oli paikan päällä katsomassa yli 10 000 henkeä.https://www.hs.fi/kaupunki/helsinki/art-2000009015173.html

 Lähteet 

 Aiheesta muualla 

 Red Bull Lentopäivä 

Luokka:Ilmailutapahtumat
Luokka:Red Bull